& chil le hastent & poursieuent moult durement comme chil qui tous les 30
quident prendre . si les fierent si durement des glaiues que tout volent en
pieces . & cil ont tant esploitie quil ont la forest adosee al destroit dune uoie
qui moult estoit parfonde . & la forest fu haute dambes . ij . pars dou
chemin & estoit la forest si espesse dambes . ij . pars que riens nule ni peust
entrer se bestes saluages non . & parmi che estoit li chemins si parfons & li 35
destrois si fors que ' a merueille . si a tant ale li rois nantres il & dorilas quil ont
lor gent enbusie el chemin si metent les cies de lor glaiues en terre & toument
les fers contremont si atendent lor anemis moult bien & sont aparelliet daus
desfendre . & cil lor uienent moult irie & dolant del grant domage quil lor
ont fait si les assaillent . & chil se desfendent moult uiguereusement . si se
combatent tant que li vns ne puet gaires ueoir lautre pour la nuit qui estoit
uenue . & [col. d] lors se repairent li sesne qui plus i ont perdu que gaaigniet.
